มีอาการเหน็บชาที่เท้า และปวดน่อง มีตุ่มใสขึ้นที่นิ้วเท้าและตรงตาตุ่ม เป็นตั้งแต่เมื่อวานตอนตื่นนอน รวม 2 วันแล้วค่ะ อาการแบบนี้เป็นอะไรร้ายแรงมั้ยคะ และขอวิธีรักษาเบื้องต้นด้วยค่ะ ขอบที่ตอบคำถามด้วยนะคะ
สวัสดีค่ะ kanrawee,การมีตุ่มน้ำใสขึ้นที่นิ้วเท้าและตาตุ่ม และมีอาการปวดน่อง เหน็บชาที่เท้า อาจเกิดจาก- การโดนแมลงสัตว์กัดต่อย เช่น ด้วงก้นกระดก มักพบเป็นผื่นแดงเหมือนรอยไหม้เป็นแนวเส้นยาว ร่วมกับผื่นที่เป็นตุ่มน้ำใส และทำให้มีอาการแสบ เจ็บ ปวด- ติดเชื้อไวรัสที่ทำให้เกิดโรคอีสุกอีใส แต่จะมีอาการของไข้หวัดนำมาก่อน เช่น ไข้ ปวดศีรษะ เจ็บคอ และผื่นจะขึ้นทั่วตัว ไม่ใช้เฉพาะที่เท้า- หากเคยเป็นอีสุกอีใสมาแล้ว ผื่นที่เกิดขึ้นอาจเป็นโรคงูสวัด ซึ่งเป็นการกำเริบของเชื้อไวรัสที่ทำให้เกิดโรคอีสุกอีใส โดยผื่นของงูสวัดจะเป็นแค่เฉพาะที่ มีอาการเจ็บปวด แสบร้อนบริเวณที่เป็นผื่น- การติดเชื้อแบคทีเรียบางชนิด ก็ทำให้เป็นผื่นที่เป็นตุ่มน้ำใสในระยะแรกได้ โดยต่อมาจะกลายเป็นตุ่มหนอง ผิวหนังบริเวณรอบๆ จะบวมแดงอักเสบ มักมีอาการไข้และปวดเมื่อยร่วมด้วยหากมีอาการปวดค่อนข้างมาก และมีอาการเหน็บชาร่วมด้วย แนะนำควรไปพบแพทย์เพื่อตรวจว่าเกิดจากสาเหตุใด จะได้รักษาให้ตรงกับสาเหตุค่ะ ในเบื้องต้น ควรงดการไปแกะ เจาะ เกาตุ่มที่มีอยู่ และยังไม่แนะนำให้ทายาใดๆ ไปก่อนค่ะ หากปวดมาก ก็ทานยาแก้ปวดบบรเทา เช่น พาราเซตามอล ไอบูโพรเฟน เป็นต้น